pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-ชวนเด็กไทยวัยแรกเกิด – 5 ปี ตรวจคัดกรองภาวะพร่องไทรอยด์ฮอร์โมนฟรี
วันพุธที่ 13 กันยายน 2566
13/09/2566
ชวนเด็กไทยวัยแรกเกิด – 5 ปี ตรวจคัดกรองภาวะพร่องไทรอยด์ฮอร์โมนฟรี
วันศุกร์ที่ 8 กันยายน 2566
ต่อจากนี้ไป ขอเชิญรับฟังไทยคู่ฟ้า
สํานักงานหลักประกันสุขภาพแห่งชาติ เชิญชวนผู้ปกครองพาบุตรหลานวัยแรกเกิด – 5 ปี
เข้ารับบริการตรวจคัดกรองภาวะพร่องไทรอยด์ฮอร์โมนได้ ฟรี ที่หน่วยบริการตามสิทธิบัตรทองที่ลงทะเบียนไว้
หรือ หน่วยบริการที่ให้บริการสร้างเสริมสุขภาพและป้องกันโรคในระบบหลักประกันสุขภาพแห่งชาติ
โดยใช้บัตรประจําตัวประชาชนของผู้ปกครอง และ สูติบัตร หรือ ใบเกิดของเด็กในการเข้ารับบริการ
หากตรวจพบความผิดปกติจะได้รับยาเพิ่มฮอร์โมนไทรอยด์ ซึ่งจะช่วยเพิ่มพัฒนาการด้านต่าง ๆ เช่น สมอง
กล้ามเนื้อ หัวใจ และระบบย่อยอาหาร ป้องกันภาวะอันตรายที่อาจเกิดขึ้นได้อย่างทันท่วงที
เป็นสิทธิสุขภาพดีสําหรับเด็กไทยทุกคน สอบถามเพิ่มเติมโทรสายด่วนสปสช. 1330
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-​นายกรัฐมนตรีขอบคุณทุกเสียงวิพากษ์วิจารณ์พร้อมจะทำหน้าที่เพื่อเป็นเครื่องพิสูจน์ โดยขอให้ทุกคนทำหน้าที่เพื่อประเทศ และติดตาม ตรวจสอบการทำงานของรัฐบาลต่อไป
วันพุธที่ 13 กันยายน 2566
13/09/2566
​นายกรัฐมนตรีขอบคุณทุกเสียงวิพากษ์วิจารณ์พร้อมจะทําหน้าที่เพื่อเป็นเครื่องพิสูจน์ โดยขอให้ทุกคนทําหน้าที่เพื่อประเทศ และติดตาม ตรวจสอบการทํางานของรัฐบาลต่อไป
เพื่อประโยชน์สูงสุดแก่ประเทศและประชาชน
วันนี้ (วันที่ 13 กันยายน 2566) เวลา 00.24 น. ณ ห้องประชุมสภาผู้แทนราษฎร ชั้น 2 อาคารรัฐสภา ถนนสามเสน เขตดุสิต กรุงเทพฯ นายเศรษฐา ทวีสิน นายกรัฐมนตรีเข้าร่วมการประชุมร่วมกันของรัฐสภา ครั้งที่ 5 (สมัยสามัญประจําปีครั้งที่หนึ่ง) เป็นพิเศษ เพื่อให้คณะรัฐมนตรีแถลงนโยบายต่อรัฐสภา โดยนายกรัฐมนตรีชี้แจงต่อกรณีต่าง ๆ ดังนี้
นายกรัฐมนตรีได้ขอบคุณทุกความเห็น ทุกคําแนะนํา ทุกคําติชม ทุกคําดูถูกที่ได้รับฟังมาตลอดสองวันที่ผ่านมา ประเทศไทยประสบปัญหามายาวนาน ขอความเห็นใจว่า ยุคของนายกรัฐมนตรีนายเศรษฐาฯ เพิ่งเริ่ม เข้าใจถึงความเป็นห่วงเป็นใยเข้าใจถึงความปรารถนาดีขอให้เข้าใจเช่นกันว่า นายกรัฐมนตรีมีความปรารถนาดีมีความทะเยอทะยานและพร้อมรับฟังทุกคําติชมจากผู้มีเกียรติทุกท่านทางจากฝ่ายค้านและรัฐบาล
ทุกท่านที่อยู่ในที่นี้ล้วนได้รับแบกความหวัง ทําหน้าที่เพื่อขับเคลื่อนประเทศเพราะฉะนั้นอะไรที่ดีต่อพี่น้องประชาชนขอให้ร่วมกันเสนอมา ตลอดสองวันของการอภิปรายนายกรัฐมนตรีได้รับฟังมาโดยตลอดซึ่งหลายอย่างน้อมรับว่า เป็นประโยชน์ต่อการทํางานเป็นประโยชน์ต่อการทํานโยบายในอนาคตหลายอย่างรัฐบาลพร้อมที่จะรับไปพิจารณา
ทั้งนี้ ขอชี้แจงวาระการประชุมสองวันที่ผ่านมาเป็นการแถลงนโยบายซึ่งเป็นการกล่าวถึงนโยบายของรัฐบาลสิ่งที่รัฐบาลตั้งใจว่าจะทําและคาดหวังผลลัพธ์ของการบริหารประเทศภายใต้รัฐบาลนี้ นโยบายทั้งหมดถูกรวบรวมร่วมกับพรรคร่วมรัฐบาลด้วยที่ได้รับการหาเสียงตลอดช่วงเวลาก่อนการเลือกตั้งที่ผ่านมาทุกพรรคมีความตั้งใจมีความจริงใจที่จะร่วมการบริหารให้ประเทศผ่านวิกฤติทางการเมืองแก้ปัญหาเร่งด่วนที่มีอยู่มากมาย เพื่อนําประเทศเดินไปข้างหน้า หลายหลายท่านให้ความเห็นอยากให้มีรายละเอียดพร้อมตัวเลข ตัวชี้วัด ระยะเวลา ไทม์ไลน์ ซึ่งรัฐบาลจะจัดทํารายละเอียดต่าง ๆ ให้ครบถ้วน มีที่มาของงบประมาณ ตัวชี้วัด ไทม์ไลน์ บรรจุไว้ในแผนปฏิบัติการของแต่ละกระทรวง พร้อมผู้รับผิดชอบที่ชัดเจน รวมทั้งในประเด็นของงบประมาณ รัฐบาลให้ความชัดเจนเกี่ยวกับการบริหารงบประมาณอย่างระมัดระวังไม่ให้กระทบต่อสัดส่วนหนี้สินสาธารณะโดยไม่ให้มีเหตุอันควร
วันนี้ นายกรัฐมนตรีและรัฐมนตรีทุกคนเพิ่งเข้ามารับหน้าที่ใหม่บางท่านก็คุ้นเคยหน้าตากันพร้อมที่จะสั่งการได้ ขอเรียนว่าต้องขอเวลาพร้อมจะนําเสนอแผนอย่างแน่นอน
ขอให้ 4 ปีต่อจากนี้ไปเป็น 4 ปีที่ทุกท่านทํางานในหน้าทําหน้าที่ตนเองอย่างเต็มที่คุ้มกับเงินภาษีและความไว้วางใจของประชาชนที่ได้มอบให้ เป้าหมายความสําเร็จของนโยบายจะถูกพิสูจน์ได้โดยอัตราการเจริญเติบโตของประเทศความเป็นอยู่ที่ดีขึ้นของประชาชนทั้ง เศรษฐกิจ ความเหลื่อมล้ํา ความมั่นคง การศึกษา สิทธิเสรีภาพ การบังคับใช้กฎหมาย และอีกหลายหลายประการ
นายกรัฐมนตรีขอเชิญชวนให้ทุกท่านในรัฐสภาแห่งนี้ร่วมกับประชาชนทุกคนติดตามการทํางานของรัฐบาลเพื่อประโยชน์สูงสุดของประชาชนที่ได้มอบความไว้วางใจให้กับทุกท่านในที่แห่งนี้
รัฐบาลไทย-ข่าวทำเนียบรัฐบาล-“2 รมต.สธ.” รับฟังการจัดทำแผน 13 นโยบายสาธารณสุข เผยทุกเรื่องมี Quick Win นำเสนอ ครม.
วันพุธที่ 13 กันยายน 2566
“2 รมต.สธ.” รับฟังการจัดทําแผน 13 นโยบายสาธารณสุข เผยทุกเรื่องมี Quick Win นําเสนอ ครม.
รัฐมนตรีว่าการกระทรวงสาธารณสุข พร้อมด้วย รัฐมนตรีช่วยว่าการกระทรวงสาธารณสุข ร่วมรับฟังการประชุมจัดทําแผนขับเคลื่อนนโยบายกระทรวงสาธารณสุข เผย มีทั้งหมด 13 ประเด็น ทุกเรื่องมี Quick Win พร้อมนําเสนอเข้า ครม.ประกาศต่อประชาชน เตรียมเสนอตั้งคณะกรรมการพัฒน
รัฐมนตรีว่าการกระทรวงสาธารณสุข พร้อมด้วย รัฐมนตรีช่วยว่าการกระทรวงสาธารณสุข ร่วมรับฟังการประชุมจัดทําแผนขับเคลื่อนนโยบายกระทรวงสาธารณสุข เผย มีทั้งหมด 13 ประเด็น ทุกเรื่องมีQuick Win พร้อมนําเสนอเข้า ครม.ประกาศต่อประชาชน เตรียมเสนอตั้งคณะกรรมการพัฒนาระบบสุขภาพแห่งชาติ เชื่อมโยงหน่วยงานต่างๆ ที่เกี่ยวข้องกับสุขภาพให้เป็นการทํางานที่ไร้รอยต่อ
วันนี้ (13 กันยายน 2566) ที่กรมสนับสนุนบริการสุขภาพ นพ.ชลน่าน ศรีแก้ว รัฐมนตรีว่าการกระทรวงสาธารณสุข พร้อมด้วย นายสันติ พร้อมพัฒน์ รัฐมนตรีช่วยว่าการกระทรวงสาธารณสุข เข้าร่วมรับฟังการจัดประชุมทําแผนขับเคลื่อนนโยบายด้านสาธารณสุข โดยมี นพ.โอภาส การย์กวินพงศ์ ปลัดกระทรวงสาธารณสุข ผู้บริหารจากหน่วยงานในสังกัดทั้งส่วนกลางและส่วนภูมิภาค และหน่วยงานที่เกี่ยวข้องเข้าร่วมกว่า 400 คน
นพ.ชลน่านกล่าวว่า การประชุมคณะรัฐมนตรี (ครม.) นัดแรกวันนี้ สิ่งสําคัญคือ การแปลงนโยบายรัฐบาลไปสู่นโยบายกระทรวงให้เกิดการปฏิบัติ และเสนอQuick Win ที่ ครม.จะสามารถประกาศต่อประชาชนได้ ซึ่งในส่วนของกระทรวงสาธารณสุข ได้มีการทําแผนขับเคลื่อนนโยบายสําคัญรวม 13 ประเด็น โดยจะมีการชี้แจงนโยบายต่อผู้บริหารระดับสูงในวันที่ 15 กันยายนนี้ ก่อนที่จะชี้แจงต่อบุคลากรทั้งหมดในส่วนกลางและส่วนภูมิภาคในวันที่ 22 กันยายน 2566 ต่อไป โดยทุกประเด็นจะมี Quick Win ที่จะเสนอ ครม. และอยู่ภายใต้นโยบายใหญ่ คือ ยกระดับหลักประกันสุขภาพแห่งชาติ ที่มีเป้าหมายดูแลให้ประชาชนมีสุขภาวะที่ดี มีความสมบูรณ์พร้อมทุกมิติ ทั้งร่างกาย จิตใจ ปัญญา และเชิงสังคม โดยจะเสนอให้มี “คณะกรรมการพัฒนาระบบสุขภาพแห่งชาติ” ทําหน้าที่เชื่อมโยงหน่วยงานต่างๆ ที่เกี่ยวข้องกับสุขภาพให้เป็นการทํางานที่ไร้รอยต่อ
ด้าน นพ.โอภาส กล่าวว่า กระทรวงสาธารณสุขได้จัดการประชุมผู้บริหารและบุคลากรจากส่วนกลางส่วนภูมิภาค และภาคีเครือข่าย เพื่อระดมความคิด ประสบการณ์ นํามาวิเคราะห์และวางแผนงานให้ครอบคลุมทั้ง 13 ประเด็น ได้แก่ 1.โครงการพระราชดําริฯ โครงการเฉลิมพระเกียรติและโครงการที่เกี่ยวเนื่องกับพระบรมวงศานุวงศ์2.รพ. กทม. 50 เขต 50 รพ. และปริมณฑล 3.สุขภาพจิต/ยาเสพติด 4.มะเร็งครบวงจร 5.สร้างขวัญกําลังใจบุคลากร 6.การแพทย์ปฐมภูมิ 7.สาธารณสุขชายแดนและพื้นที่เฉพาะ 8.สถานชีวาภิบาล 9.พัฒนา รพช.แม่ขาย 10.ดิจิทัลสุขภาพ 11.ส่งเสริมการมีบุตร 12.เศรษฐกิจสุขภาพ และ 13.นักท่องเที่ยวปลอดภัย ซึ่งทั้งหมดสอดคล้องกับประเด็นปัญหาและแนวโน้มในการพัฒนาประเทศของรัฐบาล พร้อมวางแนวทางขับเคลื่อนสู่การปฏิบัติให้เกิดผลในการสร้างคุณภาพชีวิตที่ดีของประชาชนอย่างเป็นรูปธรรม และก่อให้เกิดระบบสุขภาพที่ยั่งยืน
******************************************* 13 กันยายน 2566
รัฐบาลไทย-ข่าวทำเนียบรัฐบาล-ก.แรงงาน คว้ารางวัลสุดยอดหน่วยงานภาครัฐด้านการอำนวยความสะดวกภาคธุรกิจ รางวัล “สำเภา – นาวาทอง” ปี 2566
วันพุธที่ 13 กันยายน 2566
13/09/2566
ก.แรงงาน คว้ารางวัลสุดยอดหน่วยงานภาครัฐด้านการอํานวยความสะดวกภาคธุรกิจ รางวัล “สําเภา – นาวาทอง” ปี 2566
ก.แรงงาน คว้ารางวัลสุดยอดหน่วยงานภาครัฐด้านการอํานวยความสะดวกภาคธุรกิจ รางวัล “สําเภา – นาวาทอง” ปี 2566
วันที่ 13 กันยายน 2566 เวลา 10.00 น.นายบุญชอบ สุทธมนัสวงษ์ ปลัดกระทรวงแรงงานรับมอบรางวัลสุดยอดหน่วยงานภาครัฐระดับกระทรวง ด้านการอํานวยความสะดวกภาคธุรกิจ รางวัล “สําเภา – นาวาทอง”ประจําปี 2566 พร้อมด้วยนายไพโรจน์ โชติกเสถียร อธิบดีกรมการจัดหางานร่วมรับมอบรางวัลสุดยอดหน่วยงานภาครัฐระดับกรม โดยมีดร.สุเมธ ตันติเวชกุล กรรมการและเลขาธิการ มูลนิชัยพัฒนาเป็นประธานการมอบรางวัล ณ หอประชุม ชั้น 7 อาคาร 23 มหาวิทยาลัยหอการค้าไทย ถนนวิภาวดี เขตดินแดง กรุงเทพมหานคร
สําหรับการมอบรางวัลสุดยอดหน่วยงานภาครัฐด้านการอํานวยความสะดวกภาคธุรกิจ รางวัล “สําเภา – นาวาทอง”ประจําปี 2566 ในครั้งนี้ จัดขึ้นโดยหอการค้าไทยและสภาหอการค้าแห่งประเทศไทย เพื่อคัดเลือกส่วนราชการที่ปรับปรุงกระบวนงานและลดอุปสรรคในการดําเนินธุรกิจอย่างเห็นผลเพื่อรับรางวัล เชิดชูเกียรติและประชาสัมพันธ์หน่วยงานที่ได้รับรางวัล และสร้างความร่วมมือและกระบวนการปรับปรุงแก้ไขกฎหมายกับหน่วยงานที่เกี่ยวข้อง โดยโล่รางวัลแบ่งเป็นรางวัลหน่วยงานระดับกระทรวง รางวัลหน่วยงานระดับกรม รางวัลหน่วยงานเพิ่มประสิทธิภาพกระบวนงาน(สํานัก/กอง) และรางวัลระดับภูมิภาค
ทั้งนี้กระทรวงแรงงานมีหน่วยงานในสังกัด 2 หน่วยงาน ร่วมรับมอบรางวัลสุดยอดหน่วยงานภาครัฐระดับภูมิภาคได้แก่ กรมการจัดหางาน และสํานักงานประกันสังคม รายชื่อผู้รับมอบดังนี้นางธนพร สุวรรณโณ จัดหางานจังหวัดนครนายกและนางสาวนฤมล บุญมี ประกันสังคมจังหวัดนครปฐมร่วมรับมอบ
ในส่วนของกระทรวงแรงงานคณะกรรมการตัดสินรางวัลฯ มีมติมอบรางวัลหน่วยงานระดับกระทรวงให้กระทรวงแรงงาน ซึ่งเป็นหน่วยงานภาครัฐที่ได้ดําเนินการปลดล็อคกฎหมาย ระเบียบ ช่วยลดปัญหาอุปสรรคและอํานวยความสะดวกการดําเนินภาคธุรกิจจนเห็นผลเป็นรูปธรรม ซึ่งรางวัลดังกล่าวถือเป็นการให้กําลังใจและเชิดชูหน่วยงานภาครัฐที่ช่วยลดอุปสรรคในการดําเนินธุรกิจได้อย่างมีประสิทธิภาพ
+++++++++++++++++++
กองเผยแพร่และประชาสัมพันธ์
รัฐบาลไทย-ข่าวทำเนียบรัฐบาล-ไทย-ญี่ปุ่น ยืนยันสานต่อความความสัมพันธ์ให้ใกล้ชิด พร้อมกระชับความร่วมมือทางเศรษฐกิจ และการลงทุน
วันพุธที่ 13 กันยายน 2566
ไทย-ญี่ปุ่น ยืนยันสานต่อความความสัมพันธ์ให้ใกล้ชิด พร้อมกระชับความร่วมมือทางเศรษฐกิจ และการลงทุน
ไทย-ญี่ปุ่น ยืนยันสานต่อความความสัมพันธ์ให้ใกล้ชิด พร้อมกระชับความร่วมมือทางเศรษฐกิจ และการลงทุน
วันนี้ (13 กันยายน 2566) เวลา 16.00 น. ณ ห้องสีม่วง ตึกไทยคู่ฟ้า นายนาชิดะ คาซูยะ (H.E. Mr. Nashida Kazuya) เอกอัครราชทูตญี่ปุ่นประจําประเทศไทย เข้าเยี่ยมคารวะนายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง โดยภายหลังเสร็จสิ้นการหารือ นายชัย วัชรงค์ โฆษกประจําสํานักนายกรัฐมนตรี สรุปสาระสําคัญการหารือ ดังนี้
นายกรัฐมนตรีรู้สึกยินดีที่ได้พบปะกับเอกอัครราชทูตญี่ปุ่นฯ ในวันนี้ พร้อมแสดงความขอบคุณไปยังนายคิชิดะ ฟูมิโอะ นายกรัฐมนตรีญี่ปุ่น ที่มีสารแสดงความยินดีในโอกาสเข้ารับตําแหน่งด้วย หวังว่าจะได้มีโอกาสพบปะกันระหว่างการประชุม UNGA78 ที่สหรัฐฯ ในสัปดาห์หน้า โอกาสนี้ นายกรัฐมนตรีชื่นชมความสัมพันธ์ทวิภาคีไทยและญี่ปุ่นที่มีมาอย่างใกล้ชิดมายาวนาน และทั้งสองประเทศต่างมีความร่วมมือที่แน่นแฟ้นในทุกระดับ โดยเฉพาะระดับราชวงศ์ ในโอกาสนี้ นายกรัฐมนตรีได้กล่าวถึงการจัดงานพระราชพิธีเฉลิมพระเกียรติครบ 6 รอบ 72 พรรษา ของพระบาทสมเด็จพระเจ้าอยู่หัว ในปี 2567
ทั้งนี้ นายกรัฐมนตรีได้ยืนยันความร่วมมือกับเอกอัครราชทูตญี่ปุ่นฯ เพื่อส่งเสริมความสัมพันธ์ในทุกมิติอย่างเต็มที่ พร้อมหวังว่าทั้งสองฝ่ายจะมีการหารือกันระหว่างผู้นําระดับสูงมากขึ้น เพื่อผลประโยชน์ร่วมกัน ซึ่งนายกรัฐมนตรีวางแผนเดินทางเยือนญี่ปุ่นอย่างเป็นทางการในโอกาสที่ทั้งสองฝ่ายสะดวก เพื่อจะได้หารือกับนายกรัฐมนตรีญี่ปุ่นถึงความร่วมมือในทุกมิติ
เอกอัครราชทูตญี่ปุ่นฯ กล่าวแสดงความยินดีในโอกาสเข้ารับตําแหน่งของนายกรัฐมนตรี ซึ่งวันนี้เป็นโอกาสอันดีในการหารือถึงแนวทางความร่วมมือไทย-ญี่ปุ่น โดยที่ผ่านมาทั้งสองประเทศมีความใกล้ชิดและร่วมมือในทุกมิติและทุกระดับ โดยเฉพาะทางด้านเศรษฐกิจ ญี่ปุ่นพร้อมขับเคลื่อนความร่วมมือหุ้นส่วนทางยุทธศาสตร์อย่างรอบด้านระหว่างไทยกับญี่ปุ่น (Comprehensive Strategic Partnership: CSP) ที่ทั้งสองฝ่ายได้ร่วมประกาศเมื่อปี 2565 ในโอกาสครบรอบ 135 ปี ของการสถาปนาความสัมพันธ์ทางการทูตระหว่างกัน และพร้อมสานต่อความร่วมมือในด้านอุตสาหกรรมสีเขียว การเกษตร การลงทุนในโครงสร้างพื้นฐาน ท่าเรือ สนามบิน รวมถึงการพัฒนาทรัพยากรมนุษย์
ทั้งสองฝ่ายได้ร่วมกันหารือเพื่อกระชับความร่วมมือด้านเศรษฐกิจ โดยนายกรัฐมนตรีเน้นย้ําถึงความสําคัญของนักลงทุนญี่ปุ่นที่เป็นนักลงทุนต่างชาติที่สําคัญของไทยมานาน ญี่ปุ่นจึงถือว่ามีบทบาทสําคัญต่อการพัฒนาเศรษฐกิจไทย โดยรัฐบาลมุ่งพัฒนาเศรษฐกิจและความเป็นอยู่ของประชาชน ยินดีส่งเสริมและอํานวยความสะดวกให้เกิดการลงทุนระหว่างกันมากขึ้น พร้อมเชิญชวนญี่ปุ่นสามารถเข้ามามีส่วนร่วมในการพัฒนาเศรษฐกิจ และลงทุนในสาขาที่ญี่ปุ่นเชี่ยวชาญ
ด้านเอกอัครราชทูตญี่ปุ่นฯ กล่าวว่า การลงทุนของญี่ปุ่นในประเทศไทยคิดเป็นกว่าร้อยละ 40 ของการลงทุนจากต่างชาติทั้งหมด จึงมุ่งหวังให้มีการกระชับความร่วมมือทางด้านเศรษฐกิจมากขึ้น ผ่านการพบปะหารือหรือสัมมนาระหว่างผู้นําของไทยกับภาคเอกชนญี่ปุ่น นอกจากนี้ ในปี 2566 ยังครบรอบ 50 ปี ความสัมพันธ์อาเซียน-ญี่ปุ่น ซึ่งประเทศไทยในฐานะประเทศผู้ประสานงานความสัมพันธ์อาเซียน-ญี่ปุ่น เอกอัครราชทูตญี่ปุ่นฯ จึงขอเชิญนายกรัฐมนตรีเข้าร่วมการประชุม ASEAN-Japan Commemorative Summit ณ กรุงโตเกียว ในปลายปีนี้ด้วย ซึ่งนายกรัฐมนตรียินดีพิจารณาเข้าร่วมการประชุมฯ
รัฐบาลไทย-ข่าวทำเนียบรัฐบาล-“กรุงไทย” โชว์นวัตกรรมการเงินดิจิทัล ในงาน BOT Bangkok Digital Finance Conference 2023
วันพุธที่ 13 กันยายน 2566
13/09/2566
“กรุงไทย” โชว์นวัตกรรมการเงินดิจิทัล ในงาน BOT Bangkok Digital Finance Conference 2023
ธ.กรุงไทยร่วมงาน BOT Bangkok Digital Finance Conference 2023 โชว์ศักยภาพการพัฒนาเทคโนโลยีและนวัตกรรมทางการเงินดิจิทัลอย่างมีความรับผิดชอบ
ธนาคารกรุงไทยร่วมงาน BOT Bangkok Digital Finance Conference 2023 โชว์ศักยภาพการพัฒนาเทคโนโลยีและนวัตกรรมทางการเงินดิจิทัลอย่างมีความรับผิดชอบ ชูบริการ “PromptBiz” ตอบโจทย์การทําธุรกิจจนถึงซัพพลายเชน และ “เป๋าตัง” ซูเปอร์แอปฯ ที่ช่วยยกระดับคุณภาพชีวิตคนไทยให้ดีขึ้นในทุกวัน
ธนาคารกรุงไทย ในฐานะธนาคารพาณิชย์ของรัฐ มุ่งมั่นพัฒนาเทคโนโลยีและนวัตกรรมทางการเงินอย่างไม่หยุดยั้ง เพื่อให้ลูกค้าทุกกลุ่มสามารถเข้าถึงบริการทางการเงินที่ทันสมัยอย่างทั่วถึง ยกระดับคุณภาพชีวิตคนไทยให้ดีขึ้นได้ในทุกวัน โดยธนาคารเข้าร่วมงาน BOT Bangkok Digital Finance Conference 2023 จัดขึ้นภายใต้แนวคิด Building Ecosystem for Responsible Innovation หรือ การพัฒนาระบบนิเวศการเงินดิจิทัลอย่างรับผิดชอบ ระหว่างวันที่ 14-15 กันยายน 2566 ที่ศูนย์การเรียนรู้ ธนาคารแห่งประเทศไทย (ธปท.)
ภายในงาน ธนาคารตอกย้ําศักยภาพบริการทางการเงินดิจิทัลด้วยแนวคิด "Empower Infinite Innovation for All Thais" โดยนําเสนอบริการ “PromptBIZ” ผ่านดิจิทัลแพลตฟอร์ม Krungthai BUSINESS ซึ่งเป็นแพลตฟอร์มที่สนับสนุนการทําธุรกรรมการค้าและการชําระเงินรูปแบบดิจิทัล ที่สามารถตอบโจทย์ธุรกิจได้ในที่เดียว ช่วยให้ผู้ประกอบการธุรกิจทั้งภาครัฐและเอกชน จัดการเอกสารการค้าได้ครบวงจร พร้อมจัดทําใบกํากับภาษีอิเล็กทรอนิกส์และใบรับอิเล็กทรอนิกส์ ครอบคลุมการทํารายการหักและนําส่งภาษีหัก ณ ที่จ่ายอัตโนมัติ โดยไม่ต้องออก 50 ทวิให้กับคู่ค้า ช่วยให้ผู้ประกอบการ SME สามารถเข้าถึงสินเชื่อได้สะดวก รวดเร็วภายใต้ต้นทุนที่เป็นธรรม
ธนาคารยังนําเสนอศักยภาพของ แอปพลิเคชัน “เป๋าตัง” ซูเปอร์แอปฯ ที่ถูกพัฒนาเป็น Thailand Open Digital Platform เปิดกว้างให้ประชาชนทุกคนใช้บริการได้ โดยไม่จําเป็นต้องมีบัญชีเงินฝากของธนาคารกรุงไทย เพื่อช่วยให้ประชาชนเข้าถึงบริการภาครัฐ ผ่าน G-Wallet และปฏิวัติการลงทุนของประเทศ ทั้งการลงทุนในพันธบัตรรัฐบาล ผ่านบริการ “วอลเล็ต สบม.” บริการซื้อขายหุ้นกู้ดิจิทัล บริการซื้อขายทองคํา ผ่าน “Gold Wallet” พร้อมบริการด้านสุขภาพ ผ่าน “Health Wallet” เชื่อมต่อกับสํานักงานหลักประกันสุขภาพแห่งชาติ (สปสช.)ให้ประชาชนตรวจสอบและเข้าถึงสิทธิด้านสุขภาพ
นอกจากนี้ บริษัท อะไรส์ บาย อินฟินิธัส จํากัด (Arise by Infinitas) องค์กรสําหรับคนดิจิทัล ได้นําเสนอโอกาสสําหรับคนรุ่นใหม่ที่ต้องการพัฒนาตนเอง ด้วย Program Talent Incubator ซึ่งเป็นส่วนหนึ่งในการพัฒนาแพลตฟอร์มดิจิทัลสําหรับคนไทยทั้งประเทศ โดยนําเทคโนโลยีและนวัตกรรมมาช่วยให้คนไทยมีประสบการณ์การใช้บริการดิจิทัลที่ดี ภายใต้แนวคิด Make Digital Life Possible for ALL
รัฐบาลไทย-ข่าวทำเนียบรัฐบาล-คณะรัฐมนตรีขยายเวลาลดอัตราภาษีมูลค่าเพิ่ม (VAT) เหลือ 7% ออกไปถึงวันที่ 30 กันยายน 2567
วันพุธที่ 13 กันยายน 2566
13/09/2566
คณะรัฐมนตรีขยายเวลาลดอัตราภาษีมูลค่าเพิ่ม (VAT) เหลือ 7% ออกไปถึงวันที่ 30 กันยายน 2567
ครม. เห็นชอบขยายระยะเวลาการลดอัตราภาษีมูลค่าเพิ่มเหลือร้อยละ 7 (รวมภาษีท้องถิ่น) ออกไปอีก 1 ปี ตั้งแต่วันที่ 1 ตุลาคม 2566 ถึงวันที่ 30 กันยายน 2567
คณะรัฐมนตรีมีมติเมื่อวันที่ 13 กันยายน 2566 เห็นชอบขยายระยะเวลาการลดอัตราภาษีมูลค่าเพิ่มเหลือร้อยละ 7 (รวมภาษีท้องถิ่น) ออกไปอีก 1 ปี สําหรับการขายสินค้า การให้บริการ หรือการนําเข้าทุกกรณี ตั้งแต่วันที่ 1 ตุลาคม 2566 ถึงวันที่ 30 กันยายน 2567 เพื่อสนับสนุนการฟื้นตัวของการใช้จ่ายเพื่อการอุปโภคบริโภคและการลงทุนภาคเอกชนภายในประเทศ รวมทั้งสร้างความเชื่อมั่นให้แก่ภาคธุรกิจ อันจะทําให้เศรษฐกิจไทยสามารถขยายตัวได้ตามเป้าหมายที่คาดการณ์ไว้ อันจะนําไปสู่ความมั่นคงทางเศรษฐกิจของประเทศต่อไป
หากมีข้อสงสัยสามารถสอบถามข้อมูลเพิ่มเติมได้ที่สํานักงานสรรพากรทุกแห่งทั่วประเทศ หรือศูนย์สารนิเทศสรรพากร (RD Intelligence Center) โทร. 1161
รัฐบาลไทย-ข่าวทำเนียบรัฐบาล-ปิดประชุมวิชาการ สธ. ปี 2566 มอบ 92 รางวัลผลงานวิชาการดีเด่น มุ่งยกระดับสาธารณสุขไทยเพื่อสุขภาพที่ดีอย่างยั่งยืน
วันพุธที่ 13 กันยายน 2566
ปิดประชุมวิชาการ สธ. ปี 2566 มอบ 92 รางวัลผลงานวิชาการดีเด่น มุ่งยกระดับสาธารณสุขไทยเพื่อสุขภาพที่ดีอย่างยั่งยืน
กระทรวงสาธารณสุข ปิดงานประชุมวิชาการกระทรวงสาธารณสุข ประจําปี 2566 พร้อมมอบรางวัลผลงานวิชาการดีเด่น 92 รางวัล บูธนิทรรศการ 10 รางวัล งานวิจัย R2R 35 รางวัล บุคคล หน่วยงานและองค์กรต้นแบบ สุขภาพดีวิถีใหม่ วิถีธรรม วิถีไทย วิถีเศรษฐกิจพอเพียง 12 รางวัล
กระทรวงสาธารณสุข ปิดงานประชุมวิชาการกระทรวงสาธารณสุข ประจําปี 2566พร้อมมอบรางวัลผลงานวิชาการดีเด่น 92 รางวัล บูธนิทรรศการ 10 รางวัล งานวิจัยR2R 35 รางวัล บุคคล หน่วยงานและองค์กรต้นแบบ สุขภาพดีวิถีใหม่ วิถีธรรม วิถีไทย วิถีเศรษฐกิจพอเพียง 12 รางวัล จังหวัดต้นแบบระบบคุณภาพงานอาหารปลอดภัย 2 รางวัล และจังหวัดอาหารปลอดภัย 3 ปีซ้อน 7 รางวัล โดยมีผู้บริหาร บุคลากรทางการแพทย์และสาธารณสุขทั้งส่วนกลางและส่วนภูมิภาค เข้าร่วม
วันนี้ (13 กันยายน 2566) ที่ ศูนย์ประชุมและจัดแสดงสินค้า มลฑาทิพย์ ฮอลล์ จ.อุดรธานี นพ.โอภาส การย์กวินพงศ์ ปลัดกระทรวงสาธารณสุข มอบหมายให้ นพ.รุ่งเรือง กิจผาติ หัวหน้าที่ปรึกษาระดับกระทรวงสาธารณสุข (นายแพทย์ทรงคุณวุฒิ) เป็นประธานพิธีปิดมหกรรมการจัดการความรู้จากบทเรียนโควิด 19 และโครงการประชุมวิชาการกระทรวงสาธารณสุข ประจําปี 2566 “ยกระดับสาธารณสุขไทยเพื่อสุขภาพที่ดีอย่างยั่งยืน” จัดขึ้นระหว่างวันที่ 11-13 กันยายน 2566 พร้อมมอบรางวัลผลงานวิชาการดีเด่นกระทรวงสาธารณสุข ประจําปี 2566 รางวัลบูธนิทรรศการ รางวัล R2R ดีเด่น รางวัลบุคคล หน่วยงานและองค์กรต้นแบบ สุขภาพดีวิถีใหม่ วิถีธรรม วิถีไทย วิถีเศรษฐกิจพอเพียง รางวัลจังหวัดต้นแบบระบบคุณภาพงานอาหารปลอดภัย และจังหวัดอาหารปลอดภัย 3 ปีซ้อน
นพ.รุ่งเรือง กล่าวว่า กระทรวงสาธารณสุขให้ความสําคัญกับการพัฒนาบุคลากร ซึ่งเป็นทรัพยากรที่มีค่าที่สุดขององค์กร การจัดงานฯ ครั้งนี้จึงเกิดขึ้น เพื่อเปิดโอกาสให้บุคลากรทางการแพทย์และสาธารณสุขได้นําองค์ความรู้ใหม่ ๆ จากการศึกษา ค้นคว้า วิจัย เผยแพร่สู่เวทีสาธารณะ รวมทั้งได้แลกเปลี่ยนความรู้ ผลงานทางวิชาการความคิดเห็นและประสบการณ์ เพื่อนําความรู้ที่ได้ไปประยุกต์ใช้ตามบริบทของพื้นที่ เกิดประโยชน์สูงสุดต่อประชาชน โดยปีนี้ มีผู้นําเสนอผลงานทางวิชาการ รวมทั้งสิ้น 1,022 ผลงาน ได้รับคัดเลือกเป็นผลงานวิชาการดีเด่น 92 รางวัล ประกอบด้วย การนําเสนอด้วยวาจา 43 รางวัล จาก 422 ผลงาน โปสเตอร์ 35 รางวัล จาก 488 ผลงาน และนวัตกรรมหรือสิ่งประดิษฐ์ 14 รางวัล จาก 112 ผลงาน รางวัลบูธนิทรรศการของกรมและเขตสุขภาพ 10 รางวัล โดยกรมวิทยาศาสตร์การแพทย์และเขตสุขภาพที่ 5 ได้รับรางวัลชนะเลิศ และ รางวัลR2R ดีเด่น 35 รางวัล ซึ่งผ่านการคัดกรองจากคณะกรรมการผู้ทรงคุณวุฒิ ผู้เชี่ยวชาญทุกสาขาวิชาชีพ
******************************************* 13 กันยายน 2566
รัฐบาลไทย-“เกลือสมุทรแม่กลอง” สินค้า GI ใหม่แห่ง จ.สมุทรสงคราม เพิ่มรายได้ให้ชุมชนกว่า 51 ล้านบาท
วันพุธที่ 13 กันยายน 2566
“เกลือสมุทรแม่กลอง” สินค้า GI ใหม่แห่ง จ.สมุทรสงคราม เพิ่มรายได้ให้ชุมชนกว่า 51 ล้านบาท
.....
กรมทรัพย์สินทางปัญญา ขึ้นทะเบียน “เกลือสมุทรแม่กลอง” เป็นสินค้า GI หรือสินค้าที่ใช้สิ่งบ่งชี้ทางภูมิศาสตร์ของ จ.สมุทรสงคราม เนื่องจากเป็นสินค้าภูมิปัญญาของคนในพื้นที่ที่สืบต่อกันมาอย่างยาวนาน คุณภาพดี เป็นที่ยอมรับจากคนทั่วไป สร้างรายได้ให้กับเกษตรกรในชุมชนกว่า 51 ล้านบาท
.
“เกลือสมุทรแม่กลอง” เป็นเกลือเม็ดและดอกเกลือ ซึ่งเป็นผลึกเกลือมีสีขาวตามธรรมชาติ รสชาติเค็มกลมกล่อม ละลายน้ําได้เร็ว เหมาะสําหรับใช้ปรุงรสอาหาร แหล่งผลิตอยู่ในพื้นที่ อ.เมืองสมุทรสงคราม ติดชายฝั่งทะเล ลักษณะของดินเป็นดินเหนียวและดินเค็ม ด้วยลักษณะพื้นที่และแหล่งภูมิศาสตร์ทําให้น้ําซึมผ่านได้ช้า ได้รับแสงแดดจัดค่อนข้างยาวนาน ส่งผลให้พื้นดินไม่นิ่มจนเกินไป ความเข้มของแสงแดดที่จัดสม่ําเสมอช่วยให้การระเหยของผิวน้ําในนาเกิดการตกผลึกเกลือได้ปริมาณมาก ผสมผสานกับกรรมวิธีการผลิตที่ได้รับสืบทอดกันรุ่นสู่รุ่น ทําให้เกลือสมุทรแม่กลองขึ้นชื่อว่าเป็นเกลือคุณภาพดีที่มีความขาว สะอาด และอุดมด้วยแร่ธาตุไอโอดีน
.
ที่ผ่านมา กรมทรัพย์สินทางปัญญาเดินหน้าผลักดันการขึ้นทะเบียน GI ไทยอย่างต่อเนื่อง เพื่อคุ้มครองสินค้าท้องถิ่นที่มีเอกลักษณ์เฉพาะพื้นที่ ตลอดจนรักษาคุณภาพและมาตรฐานของสินค้าส่งเสริมการพัฒนาบรรจุภัณฑ์ของสินค้าสู่ระดับพรีเมียม เพื่อสร้างมูลค่าเพิ่มให้กับสินค้า GI ไทยอย่างยั่งยืนต่อไป
.
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-สธ. คว้ารางวัล “สำเภา-นาวาทอง” ระดับกระทรวง ประจำปี 2566
วันพุธที่ 13 กันยายน 2566
สธ. คว้ารางวัล “สําเภา-นาวาทอง” ระดับกระทรวง ประจําปี 2566
กระทรวงสาธารณสุข ได้รับรางวัล “สําเภา-นาวาทอง” ระดับกระทรวง ประจําปี 2566 จากหอการค้าไทยและสภาหอการค้าแห่งประเทศไทย ซึ่งมอบให้แก่หน่วยงานภาครัฐที่ช่วยอํานวยความสะดวกภาคธุรกิจมีการปรับปรุงกระบวนงานอย่างมีประสิทธิภาพและลดอุปสรรคในการดําเนินธุรกิจ
กระทรวงสาธารณสุข ได้รับรางวัล “สําเภา-นาวาทอง” ระดับกระทรวง ประจําปี 2566 จากหอการค้าไทยและสภาหอการค้าแห่งประเทศไทย ซึ่งมอบให้แก่หน่วยงานภาครัฐที่ช่วยอํานวยความสะดวกภาคธุรกิจมีการปรับปรุงกระบวนงานอย่างมีประสิทธิภาพและลดอุปสรรคในการดําเนินธุรกิจอย่างเห็นผล เกิดประโยชน์ต่อภาครัฐนําไปใช้ในการพัฒนาการทํางาน
วันนี้ (13 กันยายน 2566) ที่มหาวิทยาลัยหอการค้าไทย กรุงเทพมหานคร นายแพทย์โอภาส การย์กวินพงศ์ ปลัดกระทรวงสาธารณสุข เข้ารับรางวัล “สําเภา-นาวาทอง” ระดับกระทรวง ประจําปี 2566 ซึ่งหอการค้าไทยและสภาหอการค้าแห่งประเทศไทย จัดขึ้นเพื่อมอบให้แก่สุดยอดหน่วยงานภาครัฐด้านการอํานวยความสะดวกภาคธุรกิจ เป็นการเชิดชูและให้กําลังใจหน่วยงานภาครัฐที่มีการปรับปรุงกระบวนงานอย่างมีประสิทธิภาพ ลดอุปสรรคในการดําเนินธุรกิจอย่างเห็นผล ถือเป็นส่วนหนึ่งของการประเมินประสิทธิภาพหน่วยงานภาครัฐของสํานักงาน กพร. ซึ่งจะเป็นประโยชน์ต่อภาครัฐในการนําผลการประเมินไปใช้ในการพัฒนาการทํางาน โดยมี ดร.สุเมธ ตันติเวชกุล กรรมการและเลขาธิการมูลนิธิชัยพัฒนา เป็นประธานเปิดงานและเป็นผู้มอบรางวัล
โดยกระทรวงสาธารณสุขมีการพัฒนากรอบแนวทางการดําเนินงานที่สอดรับกับการเปลี่ยนแปลงของบริบททางสังคม และการเปลี่ยนแปลงปัจจัยภายในและภายนอกที่ส่งผลต่อระบบสุขภาพทั้งในปัจจุบันและอนาคต เชื่อมโยงกับยุทธศาสตร์ชาติ แผนแม่บท แผนการปฏิรูปประเทศ แผนพัฒนาเศรษฐกิจและสังคมแห่งชาติ ทั้งนี้ การมอบรางวัล “สําเภา-นาวาทอง” ประจําปี 2566 จัดขึ้นเป็นปีที่ 2 มีหน่วยงานเข้ารับรางวัลทั้งสิ้น 4 ประเภท ประกอบด้วย 1) รางวัลหน่วยงานระดับกระทรวง จํานวน 6 หน่วยงาน ได้แก่ กระทรวงมหาดไทย กระทรวงแรงงาน กระทรวงวัฒนธรรม กระทรวงสาธารณสุข กระทรวงพาณิชย์ และกระทรวงการอุดมศึกษา วิทยาศาสตร์ วิจัยและนวัตกรรม 2) รางวัลหน่วยงานระดับกรม จํานวน 16 หน่วยงาน 3) รางวัลหน่วยงานระดับกระบวนงาน จํานวน 5 หน่วยงาน และ 4) รางวัลหน่วยงานระดับภูมิภาค จํานวน 13 หน่วยงาน
******************************************* 13 กันยายน 2566
รัฐบาลไทย-ข่าวทำเนียบรัฐบาล-ดีอีเอส หารือความร่วมมือด้านดิจิทัล
วันพุธที่ 13 กันยายน 2566
ดีอีเอส หารือความร่วมมือด้านดิจิทัล
ดีอีเอส หารือความร่วมมือด้านดิจิทัล
วันนี้ (13 ก.ย.66) ดร.ณัฐพล ณัฏฐสมบูรณ์ รองปลัดกระทรวงดิจิทัลเพื่อเศรษฐกิจและสังคม (ดีอีเอส) เป็นประธานการประชุมเพื่อพิจารณาการดําเนินงานร่วมกันภายใต้ความร่วมมือด้านดิจิทัลระหว่าง กระทรวงดิจิทัลเพื่อเศรษฐกิจและสังคม กับกระทรวงสารสื่อสารและสารสนเทศอินโดนีเซีย รวมทั้งพิจารณาข้อเสนอโครงการความร่วมมือในอนาคตภายใต้แผนแม่บทอาเซียนด้านดิจิทัล ค.ศ. 2025 พร้อมด้วยผู้แทนจากหน่วยงานสํานักงานคณะกรรมการดิจิทัลเพื่อเศรษฐกิจและสังคมแห่งชาติ สํานักงานส่งเสริมเศรษฐกิจดิจิทัล สํานักงานพัฒนาธุรกรรมทางอิเล็กทรอนิกส์ สถาบันข้อมูลขนาดใหญ่ (องค์การมหาชน) และสํานักงานคณะกรรมการคุ้มครองข้อมูลส่วนบุคคล เข้าร่วมประชุม ณ กระทรวงดิจิทัลเพื่อเศรษฐกิจและสังคม
_________________________
รัฐบาลไทย-ข่าวทำเนียบรัฐบาล-มท.1 ลงนามคำสั่งมอบหมายงานรัฐมนตรีช่วย “ทรงศักดิ์” ดูแลกรมส่งเสริมการปกครองท้องถิ่น “ชาดา” ดูแลกรมการพัฒนาชุมชนและกรมที่ดิน “เกรียง” ดูแลกรมป้องกันและบรรเทาสาธารณภัย และ กทม.
วันพุธที่ 13 กันยายน 2566
13/09/2566
มท.1 ลงนามคําสั่งมอบหมายงานรัฐมนตรีช่วย “ทรงศักดิ์” ดูแลกรมส่งเสริมการปกครองท้องถิ่น “ชาดา” ดูแลกรมการพัฒนาชุมชนและกรมที่ดิน “เกรียง” ดูแลกรมป้องกันและบรรเทาสาธารณภัย และ กทม.
มท.1 ลงนามคําสั่งมอบหมายงานรัฐมนตรีช่วย “ทรงศักดิ์” ดูแลกรมส่งเสริมการปกครองท้องถิ่น “ชาดา” ดูแลกรมการพัฒนาชุมชนและกรมที่ดิน “เกรียง” ดูแลกรมป้องกันและบรรเทาสาธารณภัยและกรุงเทพมหานคร
เมื่อช่วงบ่ายวันที่ 13 กันยายน 2566 นางสาวไตรศุลี ไตรสรณกุล เลขานุการรัฐมนตรีว่าการกระทรวงมหาดไทย เปิดเผยว่า นายอนุทิน ชาญวีรกูล ได้ลงนามคําสั่งกระทรวงมหาดไทย มอบหมายอํานาจหน้าที่ให้รัฐมนตรีช่วยว่าการกระทรวงมหาดไทยปฏิบัติราชการแทนรัฐมนตรีว่าการกระทรวงมหาดไทย ภายหลังจากที่ได้มีพระบรมราชโองการโปรดเกล้าโปรดกระหม่อมแต่งตั้งรัฐมนตรี เมื่อวันที่ 1 กันยายน 2566
โดยนายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงมหาดไทย สั่งและปฏิบัติราชการ สํานักงานรัฐมนตรีกระทรวงมหาดไทย สํานักงานปลัดกระทรวงมหาดไทย กรมการปกครอง กรมโยธาธิการและผังเมือง การประสานงานส่วนราชการในสังกัดกระทรวงมหาดไทยตามกฎหมายการบริหารราชการจังหวัดชายแดนภาคใต้ และกํากับดูแลการไฟฟ้านครหลวง และการไฟฟ้าส่วนภูมิภาค
นายทรงศักดิ์ ทองศรี รัฐมนตรีช่วยว่าการกระทรวงมหาดไทย สั่งและปฏิบัติราชการ กรมส่งเสริมการปกครองท้องถิ่น และกํากับดูแลการประปานครหลวง
นายชาดา ไทยเศรษฐ์ รัฐมนตรีช่วยว่าการกระทรวงมหาดไทย สั่งและปฏิบัติราชการ กรมการพัฒนาชุมชน กรมที่ดิน และกํากับดูแลการประปาส่วนภูมิภาค
นายเกรียง กัลป์ตินันท์ รัฐมนตรีช่วยว่าการกระทรวงมหาดไทย สั่งและปฏิบัติราชการ กรมป้องกันและบรรเทาสาธารณภัย กรุงเทพมหานคร และกํากับดูแลองค์การตลาด และองค์การจัดการน้ําเสีย
“สําหรับการมอบหมายอํานาจหน้าที่ในครั้งนี้ เพื่อมุ่งเน้นให้เกิดประสิทธิภาพในการปฏิบัติราชการให้มีประสิทธิภาพและเกิดผลสัมฤทธิ์ที่ตอบสนองความต้องการของพี่น้องประชาชน เพื่อขับเคลื่อนงานของกระทรวงมหาดไทยตามพันธกิจ “บําบัดทุกข์ บํารุงสุข” และทําให้ประชาชนมีความอุดมสมบูรณ์พูนสุขโดยถ้วนหน้า โดยท่านรัฐมนตรีว่าการกระทรวงมหาดไทย และรัฐมนตรีช่วยว่าการกระทรวงมหาดไทย มีกําหนดมอบนโยบายให้กับผู้บริหารกระทรวงมหาดไทย ผู้ว่าราชการกรุงเทพมหานคร ผู้ว่าราชการจังหวัดทั้ง 76 จังหวัด หัวหน้าหน่วยงานรัฐวิสาหกิจในสังกัด และหัวหน้าส่วนราชการในสังกัดที่ทํางานใกล้ชิดพี่น้องประชาชนในพื้นที่ ในวันจันทร์ที่ 18 ก.ย. 2566 นี้”เลขานุการ รมว.มท. กล่าวในช่วงท้าย
รัฐบาลไทย-ข่าวทำเนียบรัฐบาล-“DGA ผนึกกำลัง กอช. ส่งเสริมการออม ผ่านแอปฯ ทางรัฐ ตรวจสอบสิทธิ์ และสมัครสมาชิก”
วันพุธที่ 13 กันยายน 2566
13/09/2566
“DGA ผนึกกําลัง กอช. ส่งเสริมการออม ผ่านแอปฯ ทางรัฐ ตรวจสอบสิทธิ์ และสมัครสมาชิก”
พิธีลงนามบันทึกข้อตกลงความร่วมมือการส่งเสริมความร่วมมือในการบริการสมาชิก กอช. ผ่านแอปพลิเคชันทางรัฐ ระหว่าง กอช. และ DGA เพื่อยกระดับการออมกับ กอช. ผ่านช่องทางอิเล็กทรอนิกส์ที่ตอบสนองการใช้งานทุกรูปแบบ
วันที่ 13 กันยายน 2566 ณ กองทุนการออมแห่งชาติ ชั้น 18 อาคารเอสเอ็ม ทาวเวอร์ ถนนพหลโยธิน กรุงเทพมหานคร ได้มีการจัดพิธีลงนามบันทึกข้อตกลงความร่วมมือ (MOU) การส่งเสริมความร่วมมือในการบริการสมาชิก กอช. ผ่านแอปพลิเคชัน ทางรัฐ ระหว่าง นางสาวจารุลักษณ์ เรืองสุวรรณ เลขาธิการคณะกรรมการกองทุนการออมแห่งชาติ (กอช.) และ ดร.สุพจน์ เธียรวุฒิ ผู้อํานวยการสํานักงานพัฒนารัฐบาลดิจิทัล (DGA) เพื่อยกระดับการออมกับ กอช. ผ่านช่องทางอิเล็กทรอนิกส์ที่ตอบสนองการใช้งานทุกรูปแบบ ซึ่งเป็นการร่วมมือกันทํางานเพื่อประโยชน์ของประชาชนเป็นสําคัญ พัฒนาธุรกรรมแพลตฟอร์มดิจิทัลภาครัฐ มีบทบาทช่วยสนับสนุน กอช. ให้เป็นรัฐบาลดิจิทัลได้เร็วขึ้น
นางสาวจารุลักษณ์ เรืองสุวรรณ เลขาธิการคณะกรรมการกองทุนการออมแห่งชาติ กล่าวว่า กองทุนการออมแห่งชาติ (กอช.) เป็นกองทุนบํานาญ สําหรับผู้ประกอบอาชีพอิสระ ที่ไม่มีสวัสดิการบําเหน็จบํานาญใด ๆ จากรัฐ ซึ่งผู้ที่จะเป็นสมาชิก กอช. ต้องเป็นบุคคลที่มีสัญชาติไทย มีอายุระหว่าง 15 – 60 ปี เพียงนําส่งเงินออม ขั้นต่ํา 50 บาท สูงสุด 30,000 บาท/ปี และในเดือนถัดไปจะได้รับเงินสมทบเพิ่ม สูงสุด 100% หรือไม่เกิน 1,800 บาท/ปี ทั้งนี้การออมเงินกับ กอช. สามารถนําไปยื่นลดหย่อนภาษีเงินได้ประจําปี สูงสุด 30,000 บาท/ปี อย่างไรก็ตาม การออมกับ กอช. เป็นการออมภาคสมัครใจ ไม่จําเป็นต้องออมเท่ากันทุกปี สมาชิกสามารถส่งเงินออมได้ตามกําลังทรัพย์ของตนเอง
ซึ่งความร่วมมือระหว่าง กอช. กับ สํานักงานพัฒนารัฐบาลดิจิทัล (องค์การมหาชน) (DGA) ครั้งนี้ เป็นการยกระดับการเข้าถึง กอช. ในด้านพัฒนาระบบการให้บริการแก่สมาชิก และประชาชนที่สนใจสมัครเข้าเป็นสมาชิก ผ่านแอป “ทางรัฐ” ที่รวบรวมการบริการของหน่วยงานภาครัฐไว้ในแอปพลิเคชันเดียว และ กอช. เป็นหนึ่งในแอปพลิเคชันนี้ ในหมวดหมู่ “สวัสดิการ” ซึ่งสามารถตรวจสอบสิทธิ์ สมัครสมาชิก กอช. และติดตามความเคลื่อนไหวยอดเงินออมของสมาชิกได้ นอกเหนือจากที่กล่าวมานั้นยังเป็นการสร้างความเชื่อมั่นให้กับสมาชิกในการใช้บริการทางการเงิน รวมถึงการออมเงินกับ กอช. ได้เป็นอย่างดีทั้งการบอกต่อให้กับบุคคลในครอบครัวได้เข้าถึงสิทธิประโยชน์ในการเป็นสมาชิก กอช. อันนําไปสู่ การเตรียมความพร้อมเพื่อเกษียณได้อย่างแท้จริง
ดร.สุพจน์ เธียรวุฒิ ผู้อํานวยการสํานักงานพัฒนารัฐบาลดิจิทัล กล่าวว่า แอปพลิเคชัน “ทางรัฐ” เปรียบเสมือนซุปเปอร์แอปฯ ภาครัฐที่รวมบริการเด่นของหน่วยงานรัฐที่เกิดจากความร่วมมือระหว่าง DGA สํานักงาน ก.พ.ร. และหน่วยงานพันธมิตรที่เกี่ยวข้อง เพื่ออํานวยความสะดวกให้ประชาชนทุกช่วงวัยสามารถใช้บริการรัฐได้ในแอปฯ เดียว ปัจจุบันมีให้บริการกว่า 80 บริการ มีปริมาณการใช้งาน (สะสม) 7,741,894 ครั้ง มีการดาวน์โหลด 619,455 ครั้ง มีบริการ/ใบอนุญาต 114 บริการ (ข้อมูลวันที่ 7 ก.ย. 66) สําหรับความร่วมมือกับ กอช. นี้นับเป็นการช่วยสนับสนุนให้ประชาชนออมเงินง่ายๆ ผ่านแอปฯ ทางรัฐได้ทุกที่ ทุกเวลา ไม่ต้องยุ่ง ยาก เยอะ เพียงดาวน์โหลดแอปฯ ทางรัฐติดมือถือไว้ได้ที่ลิงก์ https://czp.dga.or.th/cportal/sdk/landing/index.html
รัฐบาลไทย-ข่าวทำเนียบรัฐบาล-“กรุงไทย” เปิดขายหุ้นกู้อนุพันธ์ Alternative Funds Index  คุ้มครองเงินต้น 100% ดีเดย์ 18-20 ก.ย.นี้
วันพุธที่ 13 กันยายน 2566
13/09/2566
“กรุงไทย” เปิดขายหุ้นกู้อนุพันธ์ Alternative Funds Index  คุ้มครองเงินต้น 100% ดีเดย์ 18-20 ก.ย.นี้
ธ.กรุงไทยเสนอขายหุ้นกู้อนุพันธ์ Alternative Funds Index อายุ 3 ปี อ้างอิงดัชนี Solactive Alternative Funds VT ที่ลงทุนใน 4 กองทุนระดับโลก สร้างผลตอบแทนในทุกสภาวะตลาด ชูจุดเด่นคุ้มครองเงินต้น 100% เปิดจองซื้อ 18-20 กันยายน 2566
ธนาคารกรุงไทยเสนอขายหุ้นกู้อนุพันธ์ Alternative Funds Index อายุ 3 ปี อ้างอิงดัชนี Solactive Alternative Funds VT ที่ลงทุนใน 4 กองทุนระดับโลก สร้างผลตอบแทนในทุกสภาวะตลาด ชูจุดเด่นคุ้มครองเงินต้น 100% พร้อมรับผลตอบแทนขั้นต่ําตามเงื่อนไข เปิดจองซื้อ 18-20 กันยายน 2566
นายรวินทร์ บุญญานุสาสน์ รองกรรมการผู้จัดการใหญ่ สายงานธุรกิจตลาดเงินตลาดทุน ธนาคารกรุงไทย กล่าวว่า สถานการณ์เศรษฐกิจโลกยังคงเผชิญความท้าทายรอบด้าน มีความผันผวน และคาดการณ์ได้ยาก จากผลกระทบของโควิด-19 ที่มีต่อเนื่องจนถึงปัจจุบัน แม้ว่าสถานการณ์การแพร่ระบาดของโควิดจะคลี่คลาย แต่ยังมีปัจจัยเสี่ยงจากความขัดแย้งทางการเมืองระหว่างประเทศ การผิดนัดชําระหนี้ในกลุ่มธุรกิจอสังหาริมทรัพย์ในประเทศจีนและสภาวะเงินเฟ้อที่ยังอยู่ในระดับสูง ส่งผลให้ผู้ลงทุนมีความกังวล และไม่กล้าลงทุนเพิ่ม
ธนาคารได้พัฒนาผลิตภัณฑ์ “หุ้นกู้อนุพันธ์กรุงไทย Alternative Funds Index” ประเภทไม่ด้อยสิทธิ สกุลเงินบาท คุ้มครองเงินต้น 100% ที่ได้รับการจัดอันดับความน่าเชื่อถือระดับ AAA โดยสถาบันจัดอันดับความน่าเชื่อถือฟิทช์ เรทติ้งส์ เพื่อเป็นทางเลือกให้กับผู้ลงทุนที่ต้องการได้รับการคุ้มครองเงินต้น พร้อมมีโอกาสสร้างผลตอบแทนการลงทุนในทุกสภาวะตลาด จากนโยบายการลงทุนที่คัดสรรกองทุนชั้นนําระดับโลกและมีแผนกระจายความเสี่ยงที่เหมาะสม ซึ่งเป็นผลิตภัณฑ์การลงทุนแบบเบ็ดเสร็จ และเสริมสร้างความมั่นคงให้กับพอร์ตการลงทุน
สําหรับหุ้นกู้อนุพันธ์กรุงไทย Alternative Funds อายุ 3 ปี จ่ายผลตอบแทนอ้างอิงดัชนี Solactive Alternative Funds VT ที่มีการลงทุนใน 4 กองทุนทางเลือกระดับโลก ลดความผันผวน สร้างผลตอบแทนในทุกสภาวะตลาด ด้วย 3 กลยุทธ์การลงทุนที่แตกต่างกัน คือ กลยุทธ์ Absolute Return ลงทุนในหุ้นและตราสารหนี้ สร้างผลตอบแทนได้ในทุกสภาวะตลาด กลยุทธ์ Event-Driven ลงทุนในหุ้นบริษัทที่อยู่ระหว่างการควบรวมกิจการ และกลยุทธ์ Trend Following ทํากําไรจากการคาดการณ์แนวโน้มราคาสินทรัพย์ ทั้งหุ้น ตราสารหนี้ สินค้าโภคภัณฑ์ และอัตราแลกเปลี่ยน การันตีผลตอบแทนคงที่ขั้นต่ํา 1.0% ต่อปี โดยปีที่ 1-2 จ่ายอัตราดอกเบี้ย 0.5% ต่อปี และจ่ายผลตอบแทนตามการเติบโตของดัชนี ณ สิ้นปีที่ 3 ตามเงื่อนไขที่กําหนด โดยผลตอบแทนอ้างอิงเฉลี่ยย้อนหลังตั้งแต่ปี 2562 อยู่ที่ 6.75% ต่อปี
ทั้งนี้ จะเสนอขายให้กับผู้ลงทุนสถาบันและผู้ลงทุนรายใหญ่ โดยลงทุนขั้นต่ํา 3 ล้านบาท เปิดจองซื้อตั้งแต่วันที่ 18-20 กันยายน 2566 ผ่านธนาคารกรุงไทยทุกสาขา สอบถามรายละเอียดเพิ่มเติมได้ที่ ธนาคารกรุงไทยทุกสาขา หรือโทร.02-208-4817, 02-208-4831, 02-208-4840, 02-208-4673, 02-208-4691
รัฐบาลไทย-ข่าวทำเนียบรัฐบาล-ดีอีเอส ร่วมแสดงความยินดี วันคล้ายวันสถาปนาครบรอบ 7 ปี สดช.
วันพุธที่ 13 กันยายน 2566
ดีอีเอส ร่วมแสดงความยินดี วันคล้ายวันสถาปนาครบรอบ 7 ปี สดช.
ดีอีเอส ร่วมแสดงความยินดี วันคล้ายวันสถาปนาครบรอบ 7 ปี สดช.
วันนี้ (13 ก.ย.66) ศาสตราจารย์พิเศษ วิศิษฏ์ วิศิษฏ์สรอรรถ ปลัดกระทรวงดิจิทัลเพื่อเศรษฐกิจและสังคม (ดีอีเอส) ร่วมแสดงความยินดีในงานวันคล้ายวันสถาปนาสํานักงานคณะกรรมการดิจิทัลเพื่อเศรษฐกิจและสังคมแห่งชาติ (สดช.) ครบรอบ 7 ปี โดยมีนายภุชพงค์ โนดไธสง เลขาธิการคณะกรรมการดิจิทัลเพื่อเศรษฐกิจและสังคมแห่งชาติ ให้การต้อนรับ ณ ลานกิจกรรมชั้น 9 สํานักงานคณะกรรมการดิจิทัลเพื่อเศรษฐกิจและสังคมแห่งชาติ
_______________________
รัฐบาลไทย-ข่าวทำเนียบรัฐบาล-โฆษกรัฐบาลเผย ผลการประชุม ครม. (13 กันยายน 2566) เห็นชอบให้คณะกรรมการต่าง ๆ ที่แต่งตั้งโดยมติคณะรัฐมนตรีของคณะรัฐมนตรีชุดเดิม 174 คณะ ปฏิบัติหน้าที่ต่อถึงวันที่ 30 พฤศจิกายน 2566
วันพุธที่ 13 กันยายน 2566
โฆษกรัฐบาลเผย ผลการประชุม ครม. (13 กันยายน 2566) เห็นชอบให้คณะกรรมการต่าง ๆ ที่แต่งตั้งโดยมติคณะรัฐมนตรีของคณะรัฐมนตรีชุดเดิม 174 คณะ ปฏิบัติหน้าที่ต่อถึงวันที่ 30 พฤศจิกายน 2566
โฆษกรัฐบาลเผย ผลการประชุม ครม. (13 กันยายน 2566) เห็นชอบให้คณะกรรมการต่าง ๆ ที่แต่งตั้งโดยมติคณะรัฐมนตรีของคณะรัฐมนตรีชุดเดิม 174 คณะ ปฏิบัติหน้าที่ต่อถึงวันที่ 30 พฤศจิกายน 2566
วันนี้ (13 ก.ย. 2566) นายชัย วัชรงค์ โฆษกประจําสํานักนายกรัฐมนตรี เปิดเผยว่า ที่ประชุม ครม. วันนี้ มีมติเห็นชอบตามที่สํานักเลขาธิการคณะรัฐมนตรี (สลค.) เสนอให้คณะกรรมการต่าง ๆ ที่แต่งตั้งโดยมติคณะรัฐมนตรีของคณะรัฐมนตรีชุดเดิม จํานวน 174 คณะ ปฏิบัติหน้าที่ต่อไปจนถึงวันที่ 30 พฤศจิกายน 2566 และหลังจากนั้นให้คณะกรรมการดังกล่าวสิ้นสุดลง โดยในกรณีที่ส่วนราชการใดพิจารณาเห็นว่าคณะกรรมการ ฯ ดังกล่าวคณะใดยังคงมีภารกิจสําคัญและจําเป็นที่จะต้องคงอยู่ต่อไป เพื่อให้การดําเนินการตามภารกิจเป็นไปอย่างต่อเนื่อง ให้เสนอแต่งตั้งคณะกรรมการคณะนั้น ๆ ขึ้นใหม่ โดยให้ตรวจสอบและปรับปรุงองค์ประกอบหน้าที่และอํานาจให้ถูกต้องและเป็นปัจจุบันแล้วส่งไปยัง สลค. โดยด่วน เพื่อนําเสนอคณะรัฐมนตรีต่อไป
ทั้งนี้ ให้ส่วนราชการถือปฏิบัติตามมติคณะรัฐมนตรีเมื่อวันที่ 5 ตุลาคม 2564 (เรื่อง แนวทางการใช้ระบบคณะกรรมการเพื่อให้การบริหารราชการแผ่นดินมีประสิทธิภาพและประสิทธิผล) อย่างเคร่งครัด และหากเป็นกรณีที่มีการเสนอแต่งตั้งผู้ทรงคุณวุฒิเป็นกรรมการในคณะกรรมการที่จะเสนอแต่งตั้งด้วย ให้ส่วนราชการเจ้าของเรื่องระบุชื่อ/ชื่อสกุล และตําแหน่ง (ถ้ามี) ของบุคคลที่จะเสนอแต่งตั้งให้ชัดเจน พร้อมทั้งจัดทําเอกสารแบบสรุปประวัติของผู้ที่จะเสนอแต่งตั้งเป็นกรรมการผู้ทรงคุณวุฒิในคณะกรรมการนั้น ๆ และแบบตรวจสอบประวัติบุคคลเพื่อประกอบการนําเสนอคณะรัฐมนตรีพิจารณาแต่งตั้งให้ดํารงตําแหน่งต่าง ๆ เพื่อประกอบการพิจารณาด้วย
“นายกรัฐมนตรีสั่งการให้ส่วนราชการทบทวนคณะกรรมการตามมติ ครม.ชุดเดิม จํานวน 174 คณะดังกล่าวให้แล้วเสร็จภายใน 45 วัน”
รัฐบาลไทย-ข่าวทำเนียบรัฐบาล-บสย. รับรางวัลสุดยอดหน่วยงานภาครัฐ “สำเภา-นาวาทอง” 2 ปีซ้อน
วันพุธที่ 13 กันยายน 2566
13/09/2566
บสย. รับรางวัลสุดยอดหน่วยงานภาครัฐ “สําเภา-นาวาทอง” 2 ปีซ้อน
บสย. รับรางวัลสุดยอดหน่วยงานภาครัฐ ด้านการอํานวยความสะดวกภาคธุรกิจ รางวัล “สําเภา-นาวาทอง” ประจําปี 2566  กลุ่มหน่วยงานเพิ่มประสิทธิภาพ ประเภทหน่วยงาน “ระดับกรม” เมื่อวันที่ 13 กันยายน 2566 ณ มหาวิทยาลัยหอการค้าไทย
นายสิทธิกร ดิเรกสุนทร กรรมการและผู้จัดการทั่วไป บรรษัทประกันสินเชื่ออุตสาหกรรมขนาดย่อม (บสย.) รับรางวัลสุดยอดหน่วยงานภาครัฐ ด้านการอํานวยความสะดวกภาคธุรกิจ รางวัล “สําเภา-นาวาทอง” ประจําปี 2566 กลุ่มหน่วยงานเพิ่มประสิทธิภาพ ประเภทหน่วยงาน “ระดับกรม” โดยได้รับเกียรติจาก ดร.สุเมธ ตันติเวชกุล กรรมการและเลขาธิการ มูลนิธิชัยพัฒนา เป็นประธานในพิธีมอบรางวัล ร่วมด้วย นายสนั่น อังอุบลกุล ประธานกรรมการ หอการค้าไทยและสภาหอการค้าแห่งประเทศไทย นายสุรงค์ บูลกุล รองประธานกรรมการ และประธานคณะทํางานจัดงานมอบรางวัล ซึ่งงานนี้ จัดโดยหอการค้าไทยและสภาหอการค้าแห่งประเทศไทย เมื่อวันที่ 13 กันยายน 2566 ณ มหาวิทยาลัยหอการค้าไทย
สําหรับรางวัล “สําเภา-นาวาทอง” เป็นรางวัลสุดยอดหน่วยงานรัฐด้านการอํานวยความสะดวกภาคธุรกิจ ที่หอการค้าไทยและสภาหอการค้าแห่งประเทศไทย มอบให้กับหน่วยงานภาครัฐส่วนกลาง โดยตระหนักถึงความทุ่มเทการทํางานของหน่วยงานภาครัฐ มีการดําเนินงานอย่างมีประสิทธิภาพ เพื่ออํานวยความสะดวกให้กับภาคธุรกิจได้มีความสะดวกรวดเร็ว ส่งผลต่อความสามารถในการแข่งขันทางธุรกิจ โดยรางวัลประเภทหน่วยงาน “ระดับกรม” เกณฑ์การพิจารณาสําคัญคือ การดําเนินการให้เห็นอย่างเป็นรูปธรรม ด้านประสิทธิภาพ กระบวนงาน การเปลี่ยนผ่านสู่ความเป็นดิจิทัล และการปรับปรุงการให้บริการ โดยตลอดระยะเวลา 2 ปีที่ผ่านมา บสย. ขับเคลื่อนองค์กรด้วยดิจิทัล Digital Technology รวมถึงการเพิ่มจํานวนผู้ใช้งาน ขอรับคําปรึกษาด้านการเงินและการบริการให้ความรู้ทางการเงินผ่าน Line @tcgfirst
ทั้งนี้ บสย. ได้รับรางวัล “สําเภา-นาวาทอง” ติดต่อกันเป็นปีที่ 2 โดยปีที่ผ่านมา บสย.ได้รับรางวัลกลุ่มหน่วยงานเพิ่มประสิทธิภาพ ประเภทหน่วยงานระดับ “กระบวนงาน” จากการดําเนินงานของ “ศูนย์ที่ปรึกษาทางการเงิน SMEs “ (บสย. F.A. Center) ที่ทําหน้าที่สนับสนุนผู้ประกอบการ SMEs อย่างเป็นรูปธรรม
นายสิทธิกร กล่าวว่า รางวัลสําเภา-นาวาทอง นับเป็นอีกหนึ่งความภาคภูมิใจขององค์กร การที่ บสย. ได้รับรางวัล 2 ปีติดต่อกัน เป็นการตอกย้ําถึงบทบาทในการช่วยเหลือผู้ประกอบการ SMEs ให้เข้าถึงแหล่งทุน รวมถึงการยกระดับช่วยเหลือผู้ประกอบการ SMEs ผ่านศูนย์ที่ปรึกษาทางการเงิน SMEs หรือ บสย. F.A. Center สําหรับ บสย. F.A. Center เปิดดําเนินการเมื่อเดือนสิงหาคม 2563 มีผู้เข้าใช้บริการ 14,597 ราย ต้องการสินเชื่อ 14,600 ล้านบาท (ข้อมูล ณ 31 ส.ค. 2566) ช่วย SMEs เข้าถึงแหล่งเงินทุนในระบบและวัดผลสําเร็จ การอนุมัติสินเชื่อจากธนาคาร (Success rate) ที่ 16%
รัฐบาลไทย-ข่าวทำเนียบรัฐบาล-นายกฯ หารือประธานสหภาพรัฐสภา เสริมสร้างความสัมพันธ์และความร่วมมือระหว่างไทยกับสหภาพรัฐสภาในมิติต่าง ๆ ให้แน่นแฟ้นยิ่งขึ้น
วันพุธที่ 13 กันยายน 2566
13/09/2566
นายกฯ หารือประธานสหภาพรัฐสภา เสริมสร้างความสัมพันธ์และความร่วมมือระหว่างไทยกับสหภาพรัฐสภาในมิติต่าง ๆ ให้แน่นแฟ้นยิ่งขึ้น
นายกฯ หารือประธานสหภาพรัฐสภา เสริมสร้างความสัมพันธ์และความร่วมมือระหว่างไทยกับสหภาพรัฐสภาในมิติต่าง ๆ ให้แน่นแฟ้นยิ่งขึ้น
วันนี้ (13 กันยายน 2566) เวลา 15.30 น. ณ ห้องสีม่วง ตึกไทยคู่ฟ้า ทําเนียบรัฐบาล นายดูอาร์เต ปาเชโก (Hon. Mr. Duarte Pacheco) ประธานสหภาพรัฐสภา (President of the Inter-Parliament Union: IPU) เข้าเยี่ยมคารวะ นายเศรษฐา ทวีสิน นายกรัฐมนตรีและรัฐมนตรีว่าการกระทรวงคลัง ในโอกาสเยือนไทยอย่างเป็นทางการในฐานะแขกของรัฐสภา ภายหลังเสร็จสิ้น นายชัย วัชรงค์ โฆษกประจําสํานักนายกรัฐมนตรี เปิดเผยสาระสําคัญจากการหารือ ดังนี้
นายกรัฐมนตรีกล่าวต้อนรับประธานสหภาพรัฐสภา ในโอกาสเดินทางเยือนไทยอย่างเป็นทางการครั้งแรกในฐานะแขกของรัฐสภา พร้อมขอบคุณสหภาพรัฐสภาที่ให้การสนับสนุนกิจการของรัฐสภาไทยมาตลอดช่วงการดํารงตําแหน่ง โดยปัจจุบันภูมิทัศน์ทางการเมือง (political landscape) เปลี่ยนแปลงไปอย่างรวดเร็ว ซึ่งถือเป็นความท้าทาย และข้อห่วงกังวล ทั้งนี้ นายกรัฐมนตรีหวังที่จะกระชับความร่วมมือระหว่างกันให้แน่นแฟ้นมากยิ่งขึ้น โดยไทยพร้อมที่จะมีบทบาทและส่วนร่วมอย่างสร้างสรรค์ เพื่อร่วมกันเผชิญความท้าทาย และแก้ปัญหาได้อย่างยั่งยืน
ด้านประธานสหภาพรัฐสภาแสดงความยินดีกับการเข้ารับตําแหน่งของนายกรัฐมนตรี เชื่อมั่นว่าแม้ในการทํางานอาจจะพบกับความท้าทาย แต่ด้วยประสบการณ์นายกรัฐมนตรีและรัฐบาลจะประสบความสําเร็จได้อย่างดี สหภาพรัฐสภาถือเป็นองค์การความร่วมมือระหว่างรัฐสภานานาประเทศที่เก่าแก่ที่สุดในโลก ซึ่งได้รับการรับรองจากสหประชาชาติ โดยตั้งขึ้นตั้งแต่ปี 2431 มีเป้าหมายเพื่อส่งเสริมการติดต่อ ประสานงาน และแลกเปลี่ยนประสบการณ์ พิจารณาประเด็นปัญหาในระดับนานาชาติ และหาข้อมติในประเด็นดังกล่าวโดย ไทยถือเป็นสมาชิกที่มีบทบาท และมีส่วนร่วมอย่างมาก (active member)
โอกาสนี้ ประธานคณะกรรมาธิการสหภาพรัฐสภาสตรีและกรรมการบริหารสหภาพรัฐสภา สมาชิกรัฐสภาเม็กซิโก ได้กล่าวชื่นชมประเทศไทย ที่ให้ความสําคัญกับการส่งเสริมบทบาทสตรีและคนรุ่นใหม่ในรัฐสภา โดยไทยถือเป็นประเทศที่สตรีมีบทบาททํางานทางการเมืองมากที่สุดในภูมิภาคเอเชีย ถือเป็นตัวอย่างของการส่งเสริมการมีส่วนร่วมของสตรีได้เป็นอย่างดี
รัฐบาลไทย-ข่าวทำเนียบรัฐบาล-อย.กำหนดอาหารผสมพืชกระท่อม มีไมทราไจนีนได้ไม่เกิน 0.2มิลลิกรัมต่อวัน
วันพุธที่ 13 กันยายน 2566
13/09/2566
อย.กําหนดอาหารผสมพืชกระท่อม มีไมทราไจนีนได้ไม่เกิน 0.2มิลลิกรัมต่อวัน
วันเสาร์ที่ 9 กันยายน 2566
ต่อจากนี้ไป ขอเชิญรับฟังไทยคู่ฟ้า
สํานักงานคณะกรรมการอาหารและยา หรือ อย.
จัดทําคําแนะนําการพัฒนาและขออนุญาตผลิตภัณฑ์สมุนไพรเพื่อสุขภาพน้ําใบกระท่อม
โดยกําหนดให้มีปริมาณสารไมทราไจนีนที่ได้รับไม่เกิน 0.2 มิลลิกรัม/วัน
หากผู้ผลิตต้องการใช้ปริมาณมากกว่านี้ต้องยื่นคําขอประเมินความปลอดภัยจากหน่วยประเมินที่ อย.ยอมรับ
ทั้งนี้ ประชาชนควรเลือกซื้อผลิตภัณฑ์ที่แสดงฉลากเลขทะเบียนผลิตภัณฑ์จาก อย.
และไม่ควรรับประทานติดต่อกันเกิน 7 วัน ไม่หลงเชื่อโฆษณาที่อวดอ้างสรรพคุณเกินจริง ผู้มีอายุต่ํากว่า 18 ปี
สตรีมีครรภ์ และสตรีให้นมบุตร ไม่ควรรับประทานอาหารที่มีส่วนผสมของพืชกระท่อม
หากมีข้อสงสัยเรื่องความปลอดภัยของผลิตภัณฑ์สุขภาพสอบถามหรือร้องเรียนได้ที่ สายด่วน อย.1556
และสํานักงานสาธารณสุขจังหวัดทั่วประเทศ
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-เตรียมส่งดาวเทียม THEOS-2 สู่อวกาศ ช่วงเดือน ต.ค.2566
วันพุธที่ 13 กันยายน 2566
13/09/2566
เตรียมส่งดาวเทียม THEOS-2 สู่อวกาศ ช่วงเดือน ต.ค.2566
วันพฤหัสบดีที่ 7 กันยายน 2566
ต่อจากนี้ไป ขอเชิญรับฟังไทยคู่ฟ้า
สํานักงานพัฒนาเทคโนโลยีอวกาศและภูมิสารสนเทศองค์การมหาชน เตรียมส่งดาวเทียม THEOS-2
ขึ้นสู่อวกาศเพื่อปฏิบัติภารกิจสํารวจโลกในช่วงเดือน ต.ค.2566 โดยดาวเทียม THEOS-2
เป็นดาวเทียมสํารวจโลกที่ถูกพัฒนาขึ้นเพื่อสานต่อภารกิจของ ไทยโชต หรือดาวเทียม THEOS-1
จะช่วยยกระดับการพัฒนาใน 4 ส่วน คือ โครงสร้างพื้นฐานเทคโนโลยีอวกาศ ทรัพยากรมนุษย์
อุตสาหกรรมอวกาศ และบริการด้านเทคโนโลยีอวกาศและภูมิสารสนเทศ เช่น การทําแผนที่ การจัดการเมือง
การจัดการภัยพิบัติ ปัจจุบัน ดาวเทียม THEOS-2 สร้าง ทดสอบระบบเสร็จ
และถูกขนส่งไปถึงท่าอวกาศยานยุโรปในทวีปอเมริกาใต้เรียบร้อยแล้ว
หลังจากนี้จะตรวจสอบและประกอบเข้ากับส่วนหัวของจรวด Rocket Fairing เพื่อเตรียมพร้อมขึ้นสู่อวกาศ
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ไทยผลักดันยุทธศาสตร์ “ฟ้าใส : CLEAR SKY Strategy” แก้ปัญหาหมอกควันข้ามแดน
วันพุธที่ 13 กันยายน 2566
ไทยผลักดันยุทธศาสตร์ “ฟ้าใส : CLEAR SKY Strategy” แก้ปัญหาหมอกควันข้ามแดน
.....
กระทรวงทรัพยากรธรรมชาติและสิ่งแวดล้อม (ทส.) และหน่วยงานที่เกี่ยวข้อง ร่วมประชุมประเทศภาคีต่อข้อตกลงอาเซียนเรื่อง “มลพิษจากหมอกควันข้ามแดน ครั้งที่ 18 (COP-18)” ร่วมกับประเทศสมาชิกอาเซียน รวม 10 ประเทศ
.
ทั้งนี้ ประเทศไทย โดย ทส. ได้ผลักดันยุทธศาสตร์ฟ้าใส (CLEAR SKY Strategy) และพร้อมขับเคลื่อนความร่วมมือเศรษฐกิจอาเซียน
.
สําหรับการประชุมข้อตกลงอาเซียนเรื่องมลพิษจากหมอกควันข้ามแดน ครั้งที่ 18 นั้น มีแนวคิดที่จะดึง”ภาคเอกชน” เข้ามาร่วมแก้ไขปัญหาหมอกควันอย่างยังยืน ด้วยการสร้างมูลค่าให้กับเศษวัสดุเหลือใช้ทางการเกษตร และดึงกลุ่มนักธุรกิจเข้าร่วมด้วยการสร้างแรงจูงใจให้หยุดการเผาในที่โล่ง
.
สาระสําคัญจากการประชุมดังกล่าว:
• รับทราบการประชุมหารือระหว่างผู้นํา 3 ประเทศ คือ ไทย ลาว เมียนมา ได้เห็นชอบต่อยุทธศาสตร์ฟ้าใส (CLEAR SKY Strategy) ตามที่ประเทศไทยเสนอ
• เห็นชอบกับเอกสาร:
- แผนอาเซียนปลอดหมอกควันฉบับที่ 2 ปี 2566 – 2573
- ยุทธศาสตร์การจัดการพื้นที่ป่าพรุอาเซียนฉบับที่ 2 ปี 2566 - 2573
- กรอบการพัฒนาการลงทุนในอาเซียนที่เกี่ยวข้องกับการจัดการปัญหาหมอกควันข้ามแดนในภูมิภาคอาเซียน ที่จะดึงภาคเอกชนเข้ามาร่วมแก้ไขปัญหา
• รับทราบการคาดการณ์สภาพอากาศและสภาพอุตุนิยมวิทยา โดยศูนย์เชี่ยวชาญอุตุนิยมวิทยาแห่งอาเซียนรายงานว่า ภูมิภาคอาเซียนอาจได้รับผลกระทบจากภาวะเอลนีโญ ซึ่งจะส่งผลให้ “เกิดความแห้งแล้งมากกว่าปีที่แล้ว”
• การจัดตั้ง “ศูนย์ประสานงานอาเซียนเพื่อควบคุมมลพิษจากหมอกควันข้ามแดน” ซึ่งอยู่ในข้อตกลงอาเซียนเรื่องมลพิษจากหมอกควันข้ามแดน โดยสาธารณรัฐอินโดนีเซีย คาดว่าจะสามารถดําเนินงานได้อย่างเป็นทางการภายในปีนี้
.
สําหรับในปี 67 ประเทศไทยจะเป็นเจ้าภาพจัดการประชุมประเทศภาคีต่อข้อตกลงอาเซียน เรื่องมลพิษจากหมอกควันข้ามแดน ครั้งที่ 19 (COP-19)
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-กรมทางหลวงชนบท เปิดใช้ถนนผังเมืองรวมเมืองอุตรดิตถ์
วันพุธที่ 13 กันยายน 2566
กรมทางหลวงชนบท เปิดใช้ถนนผังเมืองรวมเมืองอุตรดิตถ์
แก้ไขปัญหาการจราจรติดขัดในพื้นที่ ส่งเสริมเศรษฐกิจการค้าการขนส่ง รองรับการเติบโตของเมืองในอนาคตอย่างยั่งยืน
กรมทางหลวงชนบท กระทรวงคมนาคม ดําเนินโครงการก่อสร้างถนนสาย ง1 ผังเมืองรวมเมืองอุตรดิตถ์ จังหวัดอุตรดิตถ์ เสร็จสมบูรณ์ พร้อมเปิดให้ประชาชนได้ใช้สัญจรเรียบร้อยแล้ว โดยก่อสร้างเป็นถนนแอสฟัลท์ติกคอนกรีตขนาด 4 ช่องจราจร กว้างช่องละ 3.50 เมตร ไหล่ทางกว้าง 2.50 เมตร แต่สําหรับช่วงบริเวณทางแยกจะก่อสร้างเป็นผิวจราจรแบบคอนกรีตเสริมเหล็ก เพื่อเพิ่มความปลอดภัยให้กับประชาชนมากยิ่งขึ้น มีเขตทางทั่วไป 30 - 50 เมตร มีระบบระบายน้ํา ไฟฟ้าแสงสว่าง สัญญาณไฟจราจร สะพานลอยคนเดินข้าม และสิ่งอํานวยความปลอดภัยบนสายทาง ใช้งบประมาณ 336 ล้านบาท โดยมีจุดเริ่มต้นโครงการจาก ทล.1045 บริเวณทางแยกม่อนดินแดงไปบรรจบกับ ทล.1041 จุดสิ้นสุดโครงการเชื่อมกับ ทล.102 และ ทล.117 บริเวณห้างเทสโก้โลตัส สาขาอุตรดิตถ์ มีความยาวพื้นที่ก่อสร้างรวมทั้งสิ้น 7.425 กิโลเมตร ทั้งนี้ เพื่อช่วยแก้ไขการจราจรติดขัดในเขตชุมชนเมืองอุตรดิตถ์ แบ่งเบาการจราจรบนถนนทางหลวงแผ่นดินสายหลัก รองรับการเจริญเติบโตของเมืองในอนาคตอย่างยั่งยืน สอดคล้องกับแผนการพัฒนาโครงข่ายให้เป็นวงแหวนฝั่งตะวันตกของเมือง เพิ่มโอกาสทางด้านเศรษฐกิจการค้าการขนส่ง ยกระดับคุณภาพชีวิตที่ดีให้ประชาชนสามารถเดินทางไปยังสถานศึกษา โรงพยาบาล สถานีรถไฟ และหน่วยงานราชการที่สําคัญในตัวเมืองอุตรดิตถ์ได้อย่างสะดวกรวดเร็วปลอดภัย
รัฐบาลไทย-ข่าวทำเนียบรัฐบาล-“หมอชลน่าน” สั่งปูพรมทั่วประเทศ สกัด “ ไข้หวัดใหญ่” หลังพบระบาดเพิ่ม 3 เท่า ให้ทุกโรงพยาบาล เตรียมพร้อมรับมือ และส่งทีมสอบสวนโรคลงชุมชน สกัดการระบาดในโรงเรียน
วันพฤหัสบดีที่ 14 กันยายน 2566
“หมอชลน่าน” สั่งปูพรมทั่วประเทศ สกัด “ ไข้หวัดใหญ่” หลังพบระบาดเพิ่ม 3 เท่า ให้ทุกโรงพยาบาล เตรียมพร้อมรับมือ และส่งทีมสอบสวนโรคลงชุมชน สกัดการระบาดในโรงเรียน
รัฐมนตรีว่าการกระทรวงสาธารณสุข สั่งการทุกหน่วยงานของกระทรวงสาธารณสุขเตรียมพร้อมรับมือทั้งการป้องกันและรักษา หลังมีรายงานการระบาดของไข้หวัดใหญ่เพิ่มขึ้นจากปีก่อนถึง 3 เท่า โดยเฉพาะในโรงเรียนซึ่งมีเด็กเล็กที่เป็นกลุ่มเสี่ยงรวมตัวกันเป็นจํานวนมาก
นพ.ชลน่าน ศรีแก้ว รัฐมนตรีว่าการกระทรวงสาธารณสุข เปิดเผยถึงสถานการณ์การระบาดของโรคไข้หวัดใหญ่ ว่า ล่าสุดได้รับรายงานมีจํานวนผู้ป่วยมากถึง 138,766 ราย อัตราป่วยเพิ่มสูงถึงกว่า 200 รายต่อประชาการแสนราย หรือเพิ่มขึ้นถึง 3 เท่า ได้สั่งการให้ทุกหน่วยงานในสังกัดกระทรวงสาธารณสุขเตรียมความพร้อมรับมือการระบาดของไข้หวัดใหญ่ ที่แม้ตัวเลขผู้เสียชีวิตจะมีเพียงแค่ 2 ราย ในจังหวัดสงขลาและนครราชสีมา ก็ตาม
นายแพทย์ชลน่านกล่าวต่อว่า การระบาดในรอบนี้ เป็นไข้หวัดใหญ่สายพันธุ์ A/H1N1 ซึ่งประเด็นที่น่าเป็นห่วง คือ มีการระบาดในโรงเรียนซึ่งเป็นสถานที่มีเด็กนักเรียนอยู่รวมกัน อาจมีการไอ จาม หรือสัมผัสสิ่งของเครื่องใช้ร่วมกันได้ง่าย โดยข้อมูลของกรมควบคุมโรคพบว่า ในสัปดาห์ที่ 35 (ระหว่างวันที่ 27 สิงหาคม–2 กันยายน) มีรายงานนักเรียนป่วยเป็นไข้หวัดใหญ่ 101 ราย ในโรงเรียนแห่งหนึ่ง ในจังหวัดลําพูน จากการเก็บตัวอย่างส่งตรวจหาเชื้อ 5 ราย พบเชื้อไข้หวัดใหญ่ ชนิด A 4 ราย (ร้อยละ 80) จึงได้สั่งการให้กรมควบคุมโรคเตรียมพร้อมส่งทีมสอบสวนโรคปูพรมทุกโรงเรียนในชุมชน โดยเฉพาะโรงเรียนในพื้นที่ที่มีรายงานการระบาดสูงกว่าพื้นที่อื่น รวมถึงให้ทุกโรงพยาบาลเตรียมพรร้อมให้บริการฉีดวัคซีนป้องกันไข้หวัดใหญ่ด้วย โดยขอให้บุคลากรสาธารณสุขทุกคนถือว่าเรื่องนี้เป็นสถานการณ์ฉุกเฉินที่ต้องเตรียมพร้อม 24 ชั่วโมง
****************************************** 14 กันยายน 2566
รัฐบาลไทย-ข่าวทำเนียบรัฐบาล-นายกรัฐมนตรีรับฟังการแถลงผลการศึกษา สถาบัน วปอ. หวังให้ใช้ความรู้ ความสามารถ และ Connection ให้เกิดประโยชน์ ไม่ใช่แค่กับตัวเองหรือองค์กร  แต่ขอให้ครอบคลุมถึงคนในสังคม
วันพฤหัสบดีที่ 14 กันยายน 2566
14/09/2566
นายกรัฐมนตรีรับฟังการแถลงผลการศึกษา สถาบัน วปอ. หวังให้ใช้ความรู้ ความสามารถ และ Connection ให้เกิดประโยชน์ ไม่ใช่แค่กับตัวเองหรือองค์กร  แต่ขอให้ครอบคลุมถึงคนในสังคม
นายกรัฐมนตรีรับฟังการแถลงผลการศึกษา สถาบัน วปอ. หวังให้ใช้ความรู้ ความสามารถ และ Connection ให้เกิดประโยชน์ ไม่ใช่แค่กับตัวเองหรือองค์กร  แต่ขอให้ครอบคลุมถึงคนในสังคม
วันนี้ (14 กันยายน 2566) เวลา 16.00 น.
ณ อาคารอเนกประสงค์ สถาบันวิชาการป้องกันประเทศ ถนนวิภาวดีรังสิต เขตดินแดง กรุงเทพฯ นายเศรษฐา ทวีสิน นายกรัฐมนตรี เป็นประธานรับฟังการแถลงผลการศึกษาเพื่อสนับสนุนยุทธศาสตร์ชาติของสถาบันวิชาการป้องกันประเทศ โดยมี นางพวงเพ็ชร ชุนละเอียด รัฐมนตรีประจําสํานักนายกรัฐมนตรี ผู้บัญชาการเหล่าทัพ ผู้บัญชาการสถาบันวิชาการป้องกันประเทศ ผู้อํานวยการวิทยาลัยป้องกันราชอาณาจักร ผู้บริหาร คณาจารย์ นักศึกษา เข้าร่วมรับฟัง
ภายหลังรับฟังการแถลงผลการศึกษาเพื่อสนับสนุนยุทธศาสตร์ชาติของสถาบันวิชาการป้องกันประเทศ นายชัย วัชรงค์ โฆษกประจําสํานักนายกรัฐมนตรี สรุปสาระสําคัญดังนี้
นายกรัฐมนตรีกล่าวแสดงความยินดีกับผู้ที่จบการศึกษา จากสถาบันวิชาการป้องกันประเทศ ซึ่งเป็นสถาบันที่ทรงเกียรติ ล้วนเป็นผู้มีความรู้ ความสามารถ บางคนประสบความสําเร็จเป็นผู้บริหาร เป็นผู้นําองค์กร ทั้งในภาครัฐและเอกชน เป็นไปได้ว่าบางคนในที่นี้ อาจจะได้มายืนอยู่ในจุดที่ตนเองยืนอยู่ตรงนี้ในอนาคต หวังว่าทุกคนจะได้ประโยชน์จากหลักสูตรที่จบลงไป และจะสามารถนําความรู้จากที่นี่ ไปสร้างประโยชน์ต่อไปในอนาคต ซึ่งตนเองไม่ได้มีโอกาสที่ได้เข้าศึกษาในสถาบันแห่งนี้
นายกรัฐมนตรีฝากข้อคิดไปยังนักศึกษาสถาบันวิชาการป้องกันประเทศ ว่า
" นอกจากเนื้อหาวิชาความรู้สถาบัน วปอ. ยังพาทุกคนมาทําความรู้จักกันและกันทํากิจกรรมร่วมกัน เกิดเป็นสมาคม สร้าง Communities และกลายมาเป็น Connection ของทุก ๆ คนในที่นี้ ความแข็งแกร่งของเหล่าศิษย์เก่า เป็นที่ประจักษ์ในสังคมไทย เส้นสายสัมพันธ์ Connection ของพวกท่านในประเทศ ทําให้พวกท่านเป็นผู้มีอภิสิทธิ์ เป็น Top 1% ของประเทศนี้ และ Connection จะสามารถเป็นประโยชน์ต่ออาชีพการงานของทุกท่าน ต่อธุรกิจของพวกท่าน ได้มหาศาล
แต่ผมขอฝาก ขอวิงวอน ขออ้อนวอน
ให้ทุกท่านใช้ความรู้ ความสามารถ และ Connection จากที่นี่ให้เกิดประโยชน์
ไม่ใช่แค่กับตัวของท่านหรือองค์กรของท่าน เพียงเท่านั้น แต่ให้เผื่อแผ่ ครอบคลุมไปถึงคนอื่นๆ ในสังคมด้วย"
นายกรัฐมนตรี เน้นย้ําว่า ถือเป็นหน้าที่ของพวกพวกเราทุกคน ที่จะต้องช่วยเหลือคนตัวเล็ก ช่วยเหลือสังคม ให้พวกเขายืนอยู่ในสังคมได้ ความสามารถของทุกท่าน หากนํามาช่วยเหลือประเทศชาติ จะช่วยลดความเหลื่อมล้ํา ความยากจน ความยากลําบาก ที่เพื่อนร่วมชาติของพวกเราอีกหลายคนกําลังเผชิญอยู่ และทุกท่านจะได้ขึ้นชื่อว่าเป็นสถาบันที่ร่วมกันส่งต่ออนาคตที่ดีกว่าให้กับลูกหลานของพวกเราทุกคน